MDX พุ่งแรง 11% นิวไฮรอบ 1 ปี 8 เดือน รับกำไรปี 63 โตทะลัก 114% แถมหุ้นต่ำบุ๊ก
MDX พุ่งแรง 11% นิวไฮรอบ 1 ปี 8 เดือน รับกำไรปี 63 โตทะลัก 114% แถมหุ้นต่ำบุ๊ก
3 มี.ค. 2564

ผู้สื่อข่าวรายงานว่า บริษัท เอ็ม ดี เอ็กซ์ จำกัด (มหาชน)  หรือ MDX ณ เวลา 10.53 น. อยู่ที่ระดับ 4.20 บาท บวก 0.80 บาท หรือ 11.70% ด้วยมูลค่าซื้อขาย 45.62 ล้านบาท ราคาหุ้นนิวไฮในรอบ 1 ปี 8 เดือน โดยเทียบตั้งแต่หุ้นยืนที่ระดับ 4.20 บาท เมื่อวันที่ 8 ก.ค.62 และคาดเก็งกำไรราคาหุ้นต่ำกว่ามูลค่าหุ้นทางบัญชีที่ระดับ 7.51 บ.

โดย MDX ) แจ้งผลประกอบการ(รวมบริษัทย่อย)งวด 1 ปี สิ้นสุดวันที่ 31 ธันวาคม 2563 มีกำไรสุทธิ 148.86 ล้านบาท โต 114.65%  เทียบกับปี 62 มีกำไรสุทธิ 69.35 ล้านบาท โดยส่วนใหญ่มาจากรายได้จากการขายที่ดินในปี 2563 อยู่ที่ 107.51 ล้านบาท เพิ่มขึ้นจากปี 2562 อยู่ที่ 27.35 ล้านบาท
